Прысівашская нізіна

Прысівашская нізіна () — частка Паўночна-Крымскай раўніны, знаходзіцца на поўначы Крыма.

Цягнецца ад Перакопскага перашыйка, уздоўж заліва Сіваш да Керчанскага перашыйка, на поўдні пераходзіць у Цэнтральнакрымскую раўніну. Вышыня да 50 м.

Паверхня выраўнаваная, плоская, з асобнымі лагчынамі і неглыбокімі балкамі. Для яе характэрна значная рассечанасць узбярэжжа Сіваша (Краснае возера, Айгульскае возера, Кірлеуцкае возера і інш.). Вялікія нізінныя ўчасткі перыядычна перасыхаюць і пакрываюцца саляной скарынкай.

Пераважаюць цёмна-каштанавыя, лугава-каштанавыя глебы з саланчакамі і саланцамі. Пашырана кавыльна-тыпчакова-палынная і тыпчакова-палынная стэпавая, а таксама палынная і салянкава-сарсазанавая паўпустынная расліннасць.

Для арашэння зямель пракладзены Паўночна-Крымскі канал.

+ Галерэяцэнтр|200x180пксцэнтр|180x180пксцэнтр|180x180пксцэнтр|180x180пкс Заліў Сіваш Сажалка ў лагчыне Ландшафт нізіны Айгульскае возера

 Зноскі 

 Літаратура 
 Кузнецов О. Г. Присиваська низовина // Географічна енциклопедія України: в 3 т. / Редкол.: А. М. Маринич и др. — Т. 3. — К.: Українська радянська енциклопедія, 1993. — ISBN 5-88500-015-8. 

Катэгорыя:Рэльеф Крыма
Катэгорыя:Нізіны Украіны